Source: http://docplayer.fi/349315-Metsahallitus-laatumaa-piiparinmaen-tuulipuisto.html
Timestamp: 2018-03-25 01:34:40+00:00
Document Index: 11814149

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

METSÄHALLITUS LAATUMAA Piiparinmäen tuulipuisto - PDF
METSÄHALLITUS LAATUMAA Piiparinmäen tuulipuisto
Download "METSÄHALLITUS LAATUMAA Piiparinmäen tuulipuisto"
1 NATURA-ARVIOINNIT 16UEC METSÄHALLITUS LAATUMAA Piiparinmäen tuulipuisto Rumala-Kuvaja-Oudonrimmet, täydennetty Natura-arviointi Rimpineva-Matilanneva, täydennetty Natura-arviointi Törmäsenrimpi-Kolkanneva, täydennetty Natura-arviointi Pöntönsuo, Natura-arviointi
2 TÄYDENNETTY NATURA-ARVIOINTI 16UEC METSÄHALLITUS LAATUMAA Piiparinmäen tuulipuisto Rumala-Kuvaja-Oudonrimmet Täydennetty Natura-arviointi
3 16UEC0146 Kaikki oikeudet pidätetään. Tätä asiakirjaa tai osaa siitä ei saa kopioida tai jäljentää missään muodossa ilman Pöyry Finland Oy:n antamaa kirjallista lupaa.
4 16UEC0146 Sisältö 1 JOHDANTO HANKKEEN KUVAUS LIITTYMINEN MUIHIN HANKKEISIIN ARVIOINNIN TOTEUTUSTAPA NATURA-ALUEEN KUVAUS VAIKUTUSTEN MÄÄRITTELEMINEN JA VAIKUTUSALUE VAIKUTUSARVIOINTI Vaikutukset lintudirektiivin liitteen I lintulajeihin Uhanalaiset ja erityisesti suojeltavat lajit Lintudirektiivissä mainitsemattomat alueella säännöllisesti tavattavat muuttolinnut NATURA-ALUEESEEN KOHDISTUVAT YHTEISVAIKUTUKSET VAIKUTUKSET NATURA-ALUEEN KOSKEMATTOMUUTEEN HAITTOJEN LIEVENTÄMISMAHDOLLISUUDET EPÄVARMUUSTEKIJÄT SEURANTA JOHTOPÄÄTÖKSET KIRJALLISUUS Liite 1 Viranomaisliite 2 Liite 3 Natura-alueiden sijainti ja hankealuerajaus Uhanalaisiin lintulajeihin kohdistuva täydennetty vaikutustenarviointi (LUOTTAMUKSELLINEN, VAIN VIRANOMAISKÄYTTÖÖN) Voimalat, Natura-alueet ja melukäyrät Pöyry Finland Oy Harri Taavetti, linnustoasiantuntija Toni Eskelin, linnustoasiantuntija Aappo Luukkonen, FM, biologia Sari Ylitulkkila, FM, biologia (Juha Parviainen, FM, biologia 8/2014 saakka) Yhteystiedot PL 20, Tutkijantie 2 A Oulu puh
5 16UEC0146
6 1 16UEC JOHDANTO Osana Piiparinmäen-Lammaslamminkankaan tuulivoimapuiston ympäristövaikutusten arviointimenettelyä on laadittu luonnonsuojelulain 65 :n mukaiset Natura-arvioinnit koskien kaikkiaan seitsemää hankealueen lähialueella sijaitsevaa Natura-aluetta. Pohjois-Pohjanmaan, Kainuun ja Pohjois-Savon elinkeino, liikenne ja ympäristökeskukset (PoPELY, KaiELY ja PoSELY) ovat antaneet lausuntonsa Naturaarvioinneista. Rumala-Kuvaja-Oudonrimmet (FI , SCI/SPA) sekä läheisten linnustoltaan varsin samankaltaisten Rimpineva-Matilannevan ja Törmäsenrimpi-Kolkannevan arvioinneissa on tuotu esille linnuston liikkuminen eri Natura-alueiden välillä ja tästä aiheutuva törmäysriski sekä elinympäristön kaventumisen aiheuttamat vaikutukset. Lisäksi Natura-alueilla pesii erityisesti suojeltavia lintulajeja. Kaikilla lajeilla törmäysten aiheuttamia vaikutuksia pidetään vähäisinä. Rumala-Kuvaja-Oudonrimmet Natura-alueesta antamissaan lausunnoissa (KAIELY/27/07.01/2013 ja POPELY/1/07.04/2013) Pohjois-Pohjanmaan ja Kainuun ELY-keskukset toteavat, että arviointia on täydennettävä, koska arviointi ei ole riittävä sen varmistamiseksi, ettei hankkeella ole todennäköisesti merkittävästi heikentäviä vaikutuksia Natura-alueiden suojeluperusteena oleviin lintulajeihin. Luotettava vaikutusten arviointi olisi vaatinut maastossa tapahtuvaa seurantaa ja törmäysriskien laskentaa. Lisäksi todetaan, että esitetyillä lieventämistoimenpiteillä eli raportissa mainittujen voimalayksiköiden 117, 93, 78, 92, 118, 119, 94 ja 122 poistamisella voidaan varmuudella riittävästi varmistua siitä, että näihin kolmeen Natura-alueeseen ei todennäköisesti kohdistu merkittävästi heikentäviä vaikutuksia. Mikäli näin ei menetellä, on syytä tarkentaa arviointia perustuen riittävän kattavaan maastohavainnointiin. Lisäksi tulee tarkastella hankkeen yhteisvaikutuksia kyseisten Natura-alueiden läheisyyteen sijoittuvan Tuulisaimaa Oy:n Metsälamminkankaan tuulivoimapuistohankkeen kanssa. Tämä raportti täydentää laadittua Natura-arviointia edellä mainittujen lausuntojen mukaisesti. Rumala-Kuvaja-Oudonrimmet Natura-alue sijaitsee noin 9 km suunnitellun tuulipuistoalueen pohjoispuolella Vaalan ja Siikalatvan kuntien alueella (Liite 1). 2 HANKKEEN KUVAUS Raportti koskee Piiparinmäen tuulivoimapuiston osayleiskaava-aluetta. Piiparinmäen tuulivoimapuiston alue käsittää pohjoisen osan YVA-menettelyllä tutkitusta Piiparinmäen-Lammaslamminkankaan tuulivoimapuistohankkeen alueesta. Osayleiskaava-alueen rajaukseen on sisällytetty tuulivoimaloiden laskennallinen 40 dba meluvaikutusten alue. YVA:n tuloksien seurauksena YVA-hankealueen keskiosa (Lammaslamminkankaan alue) on jätetty pois jatkosuunnittelusta ja hankealue on jakautunut kahteen osaan, joilla etäisyyttä toisiinsa on noin 10 km. Pohjoinen osa (Piiparinmäen alue) sijoittuu Pyhännän ja Kajaanin alueille ja eteläinen osa (Murtomäen alue) Kajaanin ja Vieremän alueille. Hankkeen nimeksi on muutettu Piiparinmäen-Murtomäen tuulivoimapuistohanke.
7 2 16UEC0146 Piiparinmäen-Murtomäen tuulipuistohankkeen kokonaisuuteen kuuluu yhteensä 81 tuulivoimalaa, joista Piiparinmäen alueella on 43 voimalaa, ja Murtomäen alueella 38 voimalaa. Piiparinmäen alueen voimaloista 32 sijoittuu Pyhännän kunnan ja 11 Kajaanin kaupungin alueelle. Voimaloiden sijoittelussa on huomioitu YVA-menettelyn vaikutusarvioinnit ja kaavoituksen yhteydessä laadittujen täydennysselvitysten tulokset. Kaikki Piiparinmäen alueen tuulivoimalat sijoittuvat valtion omistamalle ja Metsähallituksen hallinnoimalle maalle. Tuulivoimapuiston suunnittelualue on nykyisin pääosin metsätalouskäytössä ja sillä on hyvä metsäautotieverkosto. Suunnittelussa käytetty tuulivoimaloiden yksikköteho on noin 3 MW, voimaloiden tornikorkeus enintään 160 m ja roottorin lavan pituus enintään 70 m. Tuulivoimaloiden lisäksi Piiparinmäen tuulivoimapuiston alueelle rakennetaan 1-2 sähköasemaa, joihin tuulivoimalat liitetään 30 kv maakaapeleilla. Maakaapelit pyritään sijoittamaan pääasiassa teiden yhteyteen. Jos alueelle rakennetaan yksi sähköasema, sijoitetaan se alueen keskelle. Kahden sähköaseman vaihtoehdossa toinen sijoittuu alueen eteläosaan ja toinen pohjoisosaan ja sähköasemat yhdistetään toisiinsa 110 kv voimajohdolla. Kaavassa pyritään varautumaan vaihtoehtoisiin toteutustapoihin. Sähkönsiirto tuulivoimapuistosta kantaverkkoon toteutetaan rakentamalla alueen eteläisimmältä sähköasemalta 110 kv voimajohto nykyiselle Vuolijoki-Pyhäjärvivoimajohtolinjalle ja siitä edelleen hankealueen itäpuolella sijaitsevalle Fingridin Vuolijoen sähköasemalle. Nykyisen voimajohdon osuudella rakennetaan vaihtoehtoisesti joko uusi 110 kv johto Elenian olemassa olevan 110 kv voimajohdon rinnalle leventämällä johtokatua, tai korvataan Elenian olemassa oleva johto uudella 110 kv johdolla. Sähkönsiirron toteutustapa tarkentuu hankkeen teknisen toteutussuunnittelun edetessä. YVA-menettelyssä tarkasteltu vaihtoehto, 400 kv voimajohto tuulipuistoalueen ja Vuolijoen sähköaseman välillä, ei ole enää mukana suunnittelussa. Piiparinmäen tuulivoimapuiston tiestö tukeutuu alueen läpi kulkevaan Kokkola- Kajaani-valtatiehen (vt 28). Tuulivoimapuistoon rakennetaan tarvittavat rakennus- ja huoltotiet hyödyntäen mahdollisuuksien mukaan olemassa olevaa metsäautotieverkostoa. Tuulivoimapuisto toteutuu todennäköisesti vaiheittain. 3 LIITTYMINEN MUIHIN HANKKEISIIN Hankealueen lähiseudulle on suunnitteilla muitakin tuulipuistoja. Niistä Rumala- Kuvaja-Oudonrimmet Natura-alueen kannalta merkittävin on Tuulisaimaa Oy:n suunnittelema voimalan tuulivoimapuisto Vaalan Metsälamminkankaalle. Natura-alue sijaitsee tuulivoimapuiston välittömässä läheisyydessä, hankealueen luoteispuolella (Kuva 3-1). Hankkeen YVA-selostus on toimitettu Kainuun ELYkeskukselle syyskuussa Hanke sijoittuu noin kuuden kilometrin etäisyydelle Piiparinmäen tuulipuiston pohjoisimpien voimaloiden pohjoispuolelle, eli puiston ja tarkasteltavan Natura-alueen väliin.
8 3 16UEC0146 Kuva 3-1 Tuulisaimaa Oy:n suunnitteleman Vaalan Metsälamminkankaan tuulipuiston sijoittuminen suhteessa Rumala-Kuvaja-Oudonrimmet Natura-alueeseen. Piiparinmäen hankealueen pohjoisosa näkyy osittain kuvan alaosassa. 4 ARVIOINNIN TOTEUTUSTAPA Tämä arviointi on laadittu asiantuntija-arviona. Työhön ovat osallistuneet seuraavat henkilöt: Harri Taavetti (linnustoasiantuntija - maastotyöt, raportointi) Aappo Luukkonen (FM, biologia - maastotyöt, raportointi) Toni Eskelin (linnustoasiantuntija - maastotyöt) Juha Parviainen (FM, biologia raportointi 8/2014 saakka) Sari Ylitulkkila (FM, biologia - raportointi) Työhön ovat osallistuneet myös muut Pöyry Finland Oy:n biologit. Arvioinnin käytössä ovat olleet Natura-alueen tietolomake sekä alueen kartta- ja ilmakuva-aineistot. Myös hankkeen YVA-prosessin yhteydessä laaditun luontoselvityksen aineistoja on hyödynnetty Natura-arvioinnin yhteydessä. Myös vuonna 2014 laadittujen, läheisiin Törmäsenrimpi-Kolkanneva ja Rimpineva-Matilanneva Natura-alueisiin liittyvien maastotarkkailujen tuloksia hyödynnettiin soveltuvin osin. Lisäksi arvioinnin apuna on
9 4 16UEC0146 käytetty kirjallisuusluettelossa mainittuja lähteitä. Natura-alueen linnuston osalta arviointi perustuu tietolomakkeissa mainittuihin lajeihin. Hankkeen vaikutuksia Natura-alueen suojeluperusteina oleville luontoarvoille arvioitaessa on sovellettu varovaisuusperiaatetta. Myös vaikutuksia Natura-alueen eheyteen sekä yhteisvaikutuksia muiden hankkeiden kanssa on arvioitu varovaisuusperiaatteen näkökulmasta. 5 NATURA-ALUEEN KUVAUS Natura alue Rumala-Kuvaja-Oudonrimmet on suojeltu sekä luonto- että lintudirektiivin nojalla (SCI/SPA-alue). Alue on kooltaan ha. Natura-alueen rajaus ja sijainti suhteessa hankealueeseen on esitetty kuvassa 1. Rumala-Kuvaja-Oudonrimpien Natura-alueen suojeluperusteina ovat seuraavat luontodirektiivin liitteen I luontotyypit (priorisoidut paksunnoksin): koodi luontotyyppi %-osuus pinta-alasta 3160 Humuspitoiset lammet ja järvet Pikkujoet ja purot < Keidassuot Aapasuot Silikaattikalliot < 1 Silikaattikallioiden luontotyypin edustavuus on luokiteltu tietolomakkeessa luokkaan D (ei merkitystä), joten tämän luontotyypin osalta ei arviointivelvollisuutta ole. Natura-alueen suojeluperusteina on lueteltu seuraavat lintudirektiivin liitteen I lintulajit: Pluvialis apricaria kapustarinta Gavia stellata kaakkuri Gavia arctica kuikka Circus cyaneus sinisuohaukka Philomachus pugnax suokukko Sterna hirundo kalatiira Phalaropus lobatus vesipääsky Strix nebulosa lapinpöllö Grus grus kurki Cygnus cygnus laulujoutsen Tetrao urogallus metso Asio flammeus suopöllö 3 erityisesti suojeltua lajia Natura-alueen suojeluperusteena ovat lisäksi liitteessä mainitsemattomat säännöllisesti esiintyvät muuttolinnut:
10 Anser fabalis metsähanhi Anas acuta jouhisorsa Falco subbuteo nuolihaukka Tringa erythropus mustaviklo Lymnocryptes minimus jänkäkurppa 5 16UEC0146 Natura-alueen suojeluperusteena on lisäksi luontodirektiivin liitteen II lajeista saukko. Seuraavassa esitetty Natura-alueen kuvaus perustuu Natura-tietolomakkeen tietoihin. Rumala-Kuvaja-Oudonrimmet on laaja aapasoiden ja keitaiden muodostama kokonaisuus. Alueella on laajalti matalajänteisiä, suureksi osaksi hyvin vetisiä rimpinevoja. Keskiosassa on runsaasti avorimpiä. Paikoin on ruoppa- ja sammalpintaisia rimpiä. Laiteilla on sara- ja kalvakkanevoja. Suo on kokonaisuudessaan melko rehevä, ja ruohoisuus ilmenee kasvillisuudessa kaikkialla. Niukat rämereunukset ovat melko karuja. Suo on linnustollisesti hyvin arvokas, mitä korostaa sijoittuminen lähelle Oulujärveä. Suolinnuston laji- ja parimäärät ovat runsaat. Alueella pesii uhanalaisia petolintuja, lokkeja ja vesilintuja; suo on mm. yksi Pohjanmaan parhaista kaakkurisoista. Alueella on merkitystä erityisesti aapasuoluonnon ja linnuston suojelun kannalta. Alue kuuluu valtakunnalliseen soidensuojelun ohjelmaan (SSO110350) ja alueen ydinosa (2 809 ha) on suojeltu soidensuojelualueena (SSA110068). Koko alueen suojelu toteutetaan luonnonsuojelulailla sekä luontodirektiiviin perustuen että lintudirektiivin mukaisena linnustonsuojelualueena. Vesiluonnon suojelu toteutuu vesilain nojalla. 6 VAIKUTUSTEN MÄÄRITTELEMINEN JA VAIKUTUSALUE Tuulivoimapuistojen linnustovaikutukset voidaan jakaa yleisesti suoriin sekä epäsuoriin vaikutuksiin, ja toisaalta rakentamisen- ja käytönaikaisiin vaikutuksiin. Suorat linnustovaikutukset ovat törmäyskuolleisuudesta johtuvia vaikutuksia. Epäsuorat vaikutukset voivat heijastua lajistokoostumuksessa ja yksilömäärissä pidemmällä aikavälillä. Epäsuoria vaikutuksia ovat häirintä (melu ja tuulivoimaloiden pyörimisliike), estevaikutus ja elinympäristömuutokset. Vaikutukset jakautuvat myös ajallisesti rakennusvaiheen ja tuotantovaiheen erityyppisiin vaikutuksiin. Vaikutusten kohteena voivat olla joko tuulipuiston kautta muuttavat lajit, sen vaikutuspiirissä levähtävät lajit tai pesimälajisto. Osa lajistosta esiintyy alueella ympärivuotisesti. Piiparinmäen tuulipuiston pohjoisimmat voimalat sijoittuvat lähimmilläänkin n. 9 km Rumala-Kuvaja-Oudonrimpien Natura-alueen etelä-lounaispuolelle. Hankkeesta ei aiheudu Natura-alueelle biotooppirakenteen tai lintudirektiivin liitteen I lajien pesimäympäristöjen muutoksia. Hankkeen meluvaikutukset eivät yllä Natura-alueelle, joten melu- tai muiden hankkeen aiheuttamien mahdollisten häiriövaikutusten ei arvioida heijastuvan suojeluperusteena olevaan suojelualueen lajistoon. Valtioneuvoston päätöksen (1992) mukainen melun ohjearvo luonnonsuojelualueille on päiväaikaan 45 db. Natura-alueella tämä raja-arvo ei Piiparimäen hankkeen seurauksena ylity.
11 6 16UEC VAIKUTUSARVIOINTI 7.1 Vaikutukset lintudirektiivin liitteen I lintulajeihin Natura-alueen suojeluperusteina olevien lajien fyysiset pesimäympäristöt Naturaalueella eivät hankkeen seurauksena muutu nykyisistä. Petolintujen saalistusreviirien ei arvioida ulottuvan hankealueelle, koska Metsähallituksen rekisterin perusteella lajien pesiltä on matkaa lähimpiin voimaloihin yli 10 kilometriä. Ainoat vaikutukset suojeluperusteena oleviin lintulajeihin voivat ilmetä linnustoon kohdistuvien lisääntyvien törmäysvaikutusten kautta. Tämä edellyttäisi suojeluperusteena olevien lintujen säännöllistä muuttoa hankealueen kautta. YVA-vaiheen muuttolinnustoselvitysten perusteella ja ottaen huomioon hankealueen etäisyyden ja sijainnin suhteessa lintujen päämuuttosuuntaan (pääasiassa lounas-koillinen), tämä ei ole todennäköistä. Natura-alueella pesivien lintujen riskiä törmätä voimaloihin muutolta saapuessaan / muutolle lähtiessään mallinnettiin laskennallisen mallin avulla. Mallissa muuttoreitiksi oletettiin Natura-alueelta lounaan ja etelän välinen sektori, joka on hankealueen kohdalla leveydeltään noin 30 km. Tälle sektorille sijoittuu 39 voimalaa. Lentokorkeudet mallinnettiin satunnaisiksi välille m. Mallinnuksen perusteella lintujen laskennallinen todennäköisyys joutua törmäyskurssille tuulivoimaloiden kanssa on 4 %. Törmäyskurssilla lentävän linnun törmäysriski vaihtelee lajista riippuen välillä 4 12 %, eli ottamalla huomioon todennäköisyys joutua törmäyskurssille ja todennäköisyys törmätä voimalaan, saadaan todelliseksi yhden linnun törmäysriskiksi noin 0,2 0,5 %. Lisäksi uusimpien tutkimusten mukaan linnut pääasiassa pyrkivät kiertämään tuulivoimalat (esim. Hatch & Brault 2007, Plonczkier & Simms 2012). Natura-alue ei sijaitse maantieteellisesti siten, että lintujen muuttoreitti voisi kulkea sinne ainoastaan tuulivoimapuiston kautta. Merkittäviä estevaikutuksia voidaan katsoa syntyvän ainoastaan, mikäli tuulivoimapuisto sijoittuu vähintään maakunnallisesti merkittävien kerääntymisalueiden läheisyyteen ja kerääntymisaluetta käyttävien lintujen päivittäisille lentoreiteille. Maastoselvityksissä (kevät ja kesä 2013 ja kesä 2014) ei havaittu juuri laisinkaan lintujen liikehdintää Natura-alueelta tuulipuiston suuntaan eikä muuttoselvitysten perusteella alue sijaitse valtakunnallisesti tai maakunnallisesti merkittävillä muuttoreiteillä, joten estevaikutuksia ei arvioida syntyvän. Piiparinmäen tuulipuistohankkeen kohdalla tällaisia estäviä tekijöitä ei ole ja Naturaalueen lajistoon kohdistuvat törmäysvaikutukset jäävät vähäisiksi. Kokonaisuudessaan hankkeesta ei arvioida aiheutuvan heikentäviä vaikutuksia Rumala- Kuvaja-Oudonrimpien Natura-alueen suojeluperusteena oleville lintudirektiivin liitteen I lajeille. Seuraavassa vaikutustarkastelu on kuitenkin tehty myös lajeittain. Kurki Grus grus Kurki on muuttolintu, joka poikasaikaan pysyttelee pääasiassa pesimäreviirillään. Loppukesästä poikasten opittua lentämään kurkiperheet jättävät pesimäreviirinsä ja kerääntyvät parviin varsin laajaltakin alueelta ennen varsinaista syysmuuttoaan. Nämä parvet käyttävät päiväsaikaan tiettyjä ruokailualueita ja yöpyvät tietyillä alueilla, yleensä soilla. Oulujärven länsipuolisella alueella tällaisena ruokailualueena toimivat noin 30 km Piiparinmäen tuulipuiston pohjoisrajasta sekä vielä n. 20 km Rumala-
12 7 16UEC0146 Kuvaja-Oudonrimmet -Natura-alueesta pohjoiseen sijaitsevat Pelson laajat peltoaukeat ja yöpymissuona Pelsolta lounaaseen sijaitseva Tuulisuo (Kemilä, E. 2014, henkilökohtainen tiedonanto). Näin ollen arvioidaan, että pesimäkauden jälkeistä kurkien liikehdintää ei merkittävästi tapahdu itse hankealueella. Hanke ei muuta lajin fyysisiä pesimäbiotooppeja Natura-alueella. Hankkeen toiminnanaikaiset meluvaikutukset eivät vaikuta kurjen pesimiseen Natura-alueella. Myöskään rakentamisaikaiset häiriövaikutukset eivät koske tarkasteltavaa Naturaaluetta. Kokonaisuudessaan hankkeesta ei arvioida olevan lajille Natura-alueella heikentäviä vaikutuksia. Metso Tetrao urogallus Metso on määritelty Natura-alueen suojeluperusteena olevaksi lajiksi alueella pysyvästi, ympäri vuoden esiintyvänä lajina. Natura-tietolomakkeen mukaan Natura-alueella pesii 6 10 paria. Metso on paikkalintu jolla on suhteellisen pieni reviiri. Hankealue sijaitsee lähimmillään noin kuuden kilometrin päässä Natura-alueesta. Hankealueen ja voimaloiden etäisyys ja linnun elintavat huomioon ottaen hankkeella ei arvioida olevan heikentäviä vaikutuksia lajille. Kaakkuri Gavia stellata Kaakkuri on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii paria, mitä voidaan pitää merkittävänä parimääränä. Kaakkuri on muuttolintu. Pohjanlahden kautta muuttavien kaakkureiden päämuuttosuunta on itä koillinen niiden jatkaessa muuttoaan sisämaahan. Mikäli Natura-alueella pesivät yksilöt saapuvat lännen ja lounaan väliltä, ne eivät lennä hankealueen kautta. Mahdollisen törmäysriskin kannalta merkittävämpää ovat kuitenkin kaakkurin ruokailulennot. Laji pesii pienillä lammilla, joilta se lentää kalastamaan suuremmille ja kalaisemmille järville. Oulujärven alueen lammilla pesivien kaakkureiden tiedetään käyttävän kalastamiseen lähes yksinomaan Oulujärveä (Kemilä, E. 2014, henkilökohtainen tiedonanto). Myös Metsälamminkankaan Natura-arvioinnissa Rumalan Natura-alueella pesivien kaakkureiden todettiin lentävän yksinomaan Oulujärvelle, jolloin ne eivät lennä Piiparinmäen hankealueen kautta. Hankealueen ja voimaloiden etäisyys huomioon ottaen hankkeella ei arvioida olevan heikentäviä vaikutuksia lajille. Kuikka Gavia arctica Kuikka on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Kuikka on kaakkurin tavoin muuttolintu. Pohjanlahden kautta muuttavien kuikkien päämuuttosuunta on itä koillinen niiden jatkaessa muuttoaan sisämaahan. Mikäli Natura-alueella pesivät yksilöt saapuvat lännen ja lounaan väliltä, ne eivät lennä hankealueen kautta.
13 8 16UEC0146 Kaakkurista poiketen pesivät kuikkaparit hankkivat ravintonsa lähes poikkeuksetta pesimäjärveltään, joten ne eivät pesimäaikana lennä pitkiä matkoja. Poikaset jättävät pesimäjärvensä melko pian lentämään opittuaan, eivätkä liiku alueella enää tämän jälkeen (Kemilä, E. 2014, henkilökohtainen tiedonanto). Hankealueen ja voimaloiden etäisyys ja linnun elintavat huomioon ottaen hankkeella ei arvioida olevan heikentäviä vaikutuksia lajille. Laulujoutsen Cygnus cygnus Laulujoutsen on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Laulujoutsen on muuttolintu, joka saapuu pesimäjärvelleen varhain keväällä, usein jo ennen vesistön sulamista. Tällöin joutsenpariskunta voi kierrellä pesimäjärven ympäristössä laajastikin sulapaikkoja etsiessään ja periaatteellinen törmäysriski lähimpiin voimaloihin kasvaa. Etäisyys Natura-alueen ja lähimpien voimaloiden välillä on kuitenkin suuri (noin 9 km). Hankealueella ei itsessään sijaitse vesialueita, jotka voisivat toimia joutsenen pesimäbiotooppina, mikä edelleen vähentää kiertelylentojen kohdistumista voimaloiden läheisyyteen. Törmäysriskiä pienentää edelleen se, että kookkaana ja painavana lintuna laulujoutsenten lentokorkeus on varsin matala ja etenkin pesimäreviirin ympäristön paikallinen lentely tapahtuu pääasiassa törmäysriskikorkeuden alapuolella. Pesimiskaudellaan pari poikasineen pysyttelee pääasiassa pesimisalueellaan. Poikasten opittua lentämään ne voivat lennellä pesimäjärven ympäristössä, mutta lennot tapahtuvat pääasiassa matalalla, selvästi törmäysriskikorkeuden alapuolella eivätkä suuntaudu hyvin etäälle pesimäalueesta. Hanke ei vaikuta lajin fyysisiin pesimäympäristöihin Natura-alueella. Lajille soveltuvat pesimälammet sijaitsevat niin kaukana hankealueesta, että hankkeesta ei aiheudu häiriövaikutuksia Natura-alueella pesiville pareille. Näin ollen hankealueen ja voimaloiden suuri etäisyys Natura-alueesta huomioon ottaen hankkeella ei arvioida olevan heikentäviä vaikutuksia lajille. Kapustarinta Pluvialis apricaria Kapustarinta on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii paria. Kapustarinta on muuttolintu, jonka pesimisbiotooppia ovat suot. Natura-alueen suuresta etäisyydestä johtuen arvioidaan, että lajiin kohdistuvia häiriövaikutuksia ei hankkeesta aiheudu. Hankkeen toteutuessakin Natura-alue säilyy arvion mukaan edelleen suotuisana pesimäympäristönä suojeluperusteena mainituille 3-5 parille. Kokonaisuudessaan hankkeesta ei arvioida aiheutuvan lajiin kohdistuvia heikentäviä vaikutuksia. Sinisuohaukka Circus cyaneus Sinisuohaukka on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria.
14 9 16UEC0146 Sinisuohaukka on muuttolintu, jonka saalistusreviiri on suhteellisen laaja. Etenkin huonona myyrävuotena lajin saalistuslennot voivat ulottua useiden kilometrien säteelle pesältä. Näin ollen Natura-alueella pesivät yksilöt voivat periaatteessa tietyissä oloissa käyttää osaksi myös hankealuetta saalistusalueenaan, jolloin niillä on teoreettinen riski törmätä tuulivoimaloihin. Törmäysriskin arvioidaan kuitenkin olevan Piiparinmäen tuulipuiston osalta vähäinen erityisesti siksi, että hankealueen ja Natura-alueen etäisyys on noin 9 km sekä siksi, että laji saalistaa pääasiassa törmäyskorkeuden alapuolella. Törmäysriskiä pienentää myös lintujen kyky väistää tuulivoimaloita. Pohjois- Amerikassa tehtyjen tutkimusten perusteella on arvioitu lajin väistötodennäköisyydeksi jopa 99 % (Whitfield & Madders 2006). Sinisuohaukan pientä törmäystodennäköisyyttä selittää pitkälti lajin tyypillinen tapa saalistella matalalla törmäyskorkeuden alapuolella. Jos pesivien parien yksilöt käyvät saalistamassa kauempana pesältään, ne voivat joutua ylittämään esimerkiksi metsäisiä alueita. Tällöin lentokorkeus on saalistuslentoa korkeampi ja voi väliaikaisesti nousta törmäysriskikorkeudelle. Myös keväisin soidinlennon aikaan yksilöiden lentokorkeudet ovat sellaiset, että tuulivoimaloiden rakenteista aiheutuva törmäysriski on olemassa, mutta Natura-alueella pesivien lintujen ei arvioida soidintavan hankealueella saakka. Hankealueen ja voimaloiden suuri etäisyys Natura-alueeseen huomioon ottaen hankkeella ei kokonaisuudessaan arvioida olevan heikentäviä vaikutuksia lajille. Suokukko Philomachus pugnax Suokukko on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii paria. Natura-tietolomakkeen tiedot ovat varsin iäkkäitä eivätkä välttämättä vastaa lajin nykyisiä, todennäköisesti esitettyä pienempiä todellisia pesivien parien lukumääriä Natura-alueella. Tiedot tarkentuvat, kun Natura-tietolomakkeiden tietoja päivitetään vuodesta 2014 lähtien. Viime vuosikymmeninä suokukko on rajusti vähentynyt Euroopassa myös muualla kuin Suomessa (yli 85 % 30 vuodessa), minkä vuoksi vuoden 2010 uhanalaistarkastelussa sen luokitus muutettiin silmälläpidettävästä erittäin uhanalaiseksi (EN). Väheneminen saattaa olla yhteydessä Länsi-Afrikan talvehtimisalueilla tapahtuneisiin ympäristömuutoksiin, mutta on myös esitetty, että lajin levinneisyyden painopiste on siirtynyt kohti itää (Valkama, J., 2011). Suokukko on muuttolintu, jonka pesimisbiotooppia ovat suot. Hankealueen ja voimaloiden suuri etäisyys Natura-alueeseen huomioon ottaen hankkeella ei kokonaisuudessaan arvioida olevan heikentäviä vaikutuksia lajille. Kalatiira Sterna hirundo Kalatiira on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Kalatiira on muuttolintu. Lajin ruokailulennot suuntautunevat pääasiassa hankealueesta poispäin Oulujärven suuntaan jolloin Piiparinmäen tuulipuistoalue ei sijoitu lentoreitille tai sen välittömään läheisyyteen. Hankealueen ja voimaloiden suuri etäisyys Naturaalueeseen huomioon ottaen hankkeella ei kokonaisuudessaan arvioida olevan heikentäviä vaikutuksia lajille.
15 Vesipääsky Phalaropus lobatus 10 16UEC0146 Vesipääsky on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Vesipääsky on muuttolintu. Natura-alueella pesivät vesipääskyparit eivät liiku pesimiskaudella hankealueella saakka. Hankkeen toteutuessakin Natura-alue säilyy arvion mukaan edelleen suotuisana pesimäympäristönä suojeluperusteena mainituille 0-2 vesipääskyparille. Kokonaisuudessaan hankkeella ei arvioida olevan lajiin kohdistuvia heikentäviä vaikutuksia. Lapinpöllö Strix nebulosa Lapinpöllö on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Lapinpöllö on paikka- ja vaelluslintu. Lapinpöllö hankkii ravintonsa pääasiassa muutaman kilometrin säteeltä pesästä ja onkin hyvin epätodennäköistä, että Naturaalueella pesivien yksilöiden saalistusalue ulottuisi hankealueelle saakka. Lisäksi laji käyttää ravinnokseen lähes pelkästään pikkujyrsijöitä, joita se saalistaa maasta. Näin ollen saalistaminen tapahtuu selvästi törmäyskorkeuden alapuolella. Hankealueen ja voimaloiden etäisyys sekä linnun elintavat huomioon ottaen hankkeella ei arvioida olevan haitallisia vaikutuksia lajille. Suopöllö Asio flammeus Suopöllö on määritelty Natura-alueen suojeluperusteena olevaksi lajiksi alueella pesivänä lajina. Natura-tietolomakkeen mukaan Natura-alueella pesii 1 5 paria. Suopöllö on muuttolintu. Myös suopöllö hankkii ravintonsa pääasiassa muutaman kilometrin säteeltä pesästä, joten on epätodennäköistä, että Natura-alueella pesivien yksilöiden saalistusalue ulottuisi hankealueelle saakka. Kuten lapinpöllökin, myös suopöllö käyttää ravinnokseen lähes pelkästään pikkujyrsijöitä, joita se saalistaa maasta. Näin ollen saalistaminen tapahtuu selvästi törmäyskorkeuden alapuolella. Hankealueen ja voimaloiden etäisyys sekä linnun elintavat huomioon ottaen hankkeella ei arvioida olevan haitallisia vaikutuksia lajille. Hankkeen vaikutusten lajikohtainen tarkastelu on lintudirektiivin liitteen I lajien osalta koottu taulukkoon (Taulukko 7-1).
16 11 16UEC0146 Suojeluperuste Parimäärä Natura-alueella Hankkeen vaikutukset Vaikutusten merkittävyys Lapinpöllö Strix nebulosa Pysyvä 1-5 paria Metso Tetrao urogallus Pysyvä 6-10 paria Lajit ovat paikka- ja vaelluslintuja. Naturaalueen yksilöiden liikkuminen hankealueella erittäin epätodennäköistä. Suopöllö Asio flammeus Pesivä 1-5 paria Kaakkuri Gavia stellata Pesivä paria Kuikka Gavia arctica Pesivä 1-5 paria Kurki Grus grus Pesivä 6-10 paria Laulujoutsen Cygnus cygnus Pesivä 1-5 paria Sinisuohaukka Circus cyaneus Pesivä 1-5 paria Kapustarinta Pluvialis apricaria Pesivä paria Kalatiira Sterna hirundo Pesivä 1-5 paria Vesipääsky Phalaropus lobatus Pesivä 1-5 paria Suokukko Philomachus pugnax Pesivä paria Natura-alueella pesivät parit yksilöt saattavat vähäisissä määrin muuttaa hankealueen kautta, mikä voi aiheuttaa törmäysriskin. Hankealueen suuren etäisyyden vuoksi riski on kuitenkin hyvin pieni. Kokonaisuudessaan hankkeesta ei arvioida aiheutuvan heikentäviä vaikutuksia Natura-alueella Taulukko 7-1.Hankkeen vaikutukset suojeluperusteina oleville lintudirektiivin liitteen I lajeille. Naturaalueen parimäärätiedot: Natura-tietolomake. 7.2 Uhanalaiset ja erityisesti suojeltavat lajit Natura-alueella pesivien, uhanalaisten ja erityisesti suojeltavien lajien osalta arvioidaan, että lajien elinpiiri voi teoriassa ulottua vähäisissä määrin hankealueelle saakka. Törmäysriskin arvioidaan kuitenkin olevan Piiparinmäen tuulipuiston osalta vähäinen erityisesti siksi, että hankealueen ja Natura-alueen etäisyys on noin 9 km. Metsähallituksen rekisterin perusteella lajien pesiltä on matkaa lähimpiin voimaloihin yli 10 kilometriä. Lisäksi hankealueen biotooppi on sellainen, että lajeilla ei ole erityistä syytä hakeutua hankealueelle. Lajit suosivat avoimia suoympäristöjä, jollaisia hankealueen pohjoisosassa ei ole. Aivan Natura-alueen tuntumassa sijaitsevan Metsälamminkankaan tuulipuistoalueen (Kuva 3-1) Natura-arvioinnissa hankkeella arvioitiin olevan kyseisiin lajeihin merkittävyydeltään vähäinen vaikutus (Sweco Ympäristö Oy 2014). Ottaen huomioon Piiparinmäen hankealueen ja voimaloiden suuren etäisyyden Naturaalueeseen sekä hankealueen biotooppirakenteen suhteessa lajien suosimiin biotooppeihin, arvioidaan, että hankkeella ei kokonaisuudessaan ole heikentäviä vaikutuksia lajeille. 7.3 Lintudirektiivissä mainitsemattomat alueella säännöllisesti tavattavat muuttolinnut Metsähanhi Anser fabalis
17 12 16UEC0146 Metsähanhi on muuttolintu, joka pesimiskaudellaan pysyttelee pääasiassa pesimisalueellaan. Natura-alueella pesivät parit (Natura-tietolomakkeen mukaan 6 10 paria) saattavat muuttaa osaksi myös hankealueen kautta. Tuulipuistoalueella hankkeen YVA-prosessin yhteydessä laaditun linnustoselvityksen perusteella keväisin metsähanhien päämuuttosuunta alueella on koillinen, jolloin esimerkiksi tarkasteltavalla Natura-alueella pesivät hanhet eivät saapuisi pesimissoilleen hankealueen kautta. Hankealueen ja voimaloiden suuri etäisyys Natura-alueeseen huomioon ottaen hankkeella ei kokonaisuudessaan arvioida olevan heikentäviä vaikutuksia lajille. Jouhisorsa Anas acuta Jouhisorsa on muuttolintu. Natura-alueella pesivät parit (Natura-tietolomakkeen mukaan 1 5 paria) saattavat vähäisessä määrin muuttaa hankealueen kautta. Lajin pääasiallinen muuttosuunta on etelä lounas, joten törmäysriskin arvioidaan olevan vähäinen. On mahdollista, että Natura-alueella pesivät yksilöt lentävät eri järvien ja lampien välillä, mutta kiertely ei todennäköisesti ulotu hankealueelle saakka. Lisäksi laji on varsin nopealiikkeinen lentäjä, joten vaikka lintu lentäisi voimalan roottorin pyyhkäisyalan läpi, roottoriin osuminen on hyvin epätodennäköistä. Näin ollen törmäysriski arvioidaan hyvin pieneksi. Tämän perusteella hankkeella ei arvioida olevan heikentäviä vaikutuksia lajille. Nuolihaukka Falco subbuteo Nuolihaukka on muuttolintu. Natura-tietolomakkeen mukaan Natura-alueella pesii 1 5 paria. Natura-alueella pesivät yksilöt saattavat vähäisessä määrin muuttaa pesimisalueilleen tarkasteltavalle Natura-alueelle myös osaksi hankealueen kautta, mutta hankealue ei sijaitse lajin keskeisellä muuttoreitillä. Lisäksi pesivien yksilöiden reviirin ja saalistusalueen ei arvioida ulottuvan hankealueelle saakka. Hankkeella ei arvioida olevan heikentäviä vaikutuksia lajille. Mustaviklo (Tringa erythropus), jänkäkurppa (Lymnocryptes minimus) Mustaviklo ja jänkäkurppa on määritelty Natura-alueen suojeluperusteina oleviksi lajeiksi alueella pesivinä lajina. Lajit ovat muuttolintuja. Natura-alueella pesivät lajien parit saattavat vähäisessä määrin muuttaa pesimisalueilleen myös hankealueen kautta. Lajit ovat kuitenkin pienikokoisia ja taitavia lentäjiä, mikä vähentää niihin tuulivoimaloiden rakenteista kohdistuvaa törmäysriskiä. Hankealueen ja voimaloiden suuri etäisyys tarkasteltavaan Natura-alueeseen sekä lajien fyysiset ominaisuudet huomioon ottaen hankkeella ei arvioida olevan heikentäviä vaikutuksia lajeille. 8 NATURA-ALUEESEEN KOHDISTUVAT YHTEISVAIKUTUKSET Rumala-Kuvaja-Oudonrimmet -Natura-alue muodostaa biotooppirakenteeltaan ja linnustoltaan varsin samankaltaisen ekologisen kokonaisuuden yhdessä n. 6 km sen kaakkoispuolella sijaitsevien Rimpineva-Matilannevan- sekä n. 6 km etelä- ja lounaispuolella sijaitsevan Törmäsenrimpi-Kolkannevan -Natura-alueiden kanssa (liite 1). Tässä yhteydessä tarkastellaan tähän ekologiseen kokonaisuuteen mahdollisesti kohdistuvia vaikutuksia. Lisäksi arvioidaan alueelle suunnitelluista muista tuulipuistohankkeista tarkasteltavaan Natura-alueeseen kohdistuvia yhteisvaikutuksia.
18 13 16UEC0146 Koska kyseisten Natura-alueiden elinympäristörakenne ja lajisto ovat samantyyppisiä, on mahdollista, että suojelualueiden suojeluperusteena olevat lintulajit liikkuvat ainakin jossain määrin myös näiden alueiden välillä. Rimpineva-Matilannevan Natura-alueen ja sen länsipuolella sijaitsevan Törmäsenrimpi-Kolkannevan Natura-alueiden välillä liikkuessaan linnut joutuvat lentämään hankealueen kautta ja niihin kohdistuu Piiparinmäen pohjoisosassa sijaitsevien 5 8 pohjoisimman voimalan aiheuttama törmäysriski. Rumala-Kuvaja-Oudonrimmet -Natura-alueen ja mainittujen kahden muun Natura-alueen väliä mahdollisesti liikkuvat linnut eivät joudu lentämään hankealueen kautta. Eri Natura-alueiden välisen liikenteen ei arvioida olevan säännöllistä, vaan todennäköisesti se ajoittuu lähinnä kevääseen lintujen etsiessä sopivaa pesintäaluetta. Näin ollen läpilentoja ei tapahtune lukumääräisesti merkittäviä määriä. Törmäsenrimpi-Kolkannevan ja Rimpineva-Matilannevan Natura-alueilta Rumala- Kuvaja-Oudonrimmet Natura-alueen suuntaan tapahtuvan mahdollisen liikehdinnän osalta Piiparinmäen hanke ei lisää linnustoon kohdistuvaa törmäysriskiä. Muista Piiparinmäen hankealueen lähialueelle sijoittuvista tuulipuistohankkeista merkittävin on Tuulisaimaa Oy:n Metsälamminkankaan hanke Vaalassa (Kuva 3-1). Hankealue sijoittuu Rumala-Kuvaja-Oudonrimmet Natura-alueen itä- ja kaakkoispuolelle, aivan Natura-alueen rajan tuntumaan. Matkaa Metsälamminkankaan hankealueelta nyt käsiteltävälle Piiparinmäen hankealueelle on noin kuusi kilometriä. Metsälamminkankaan hankkeen yhteydessä on laadittu Natura-arviointi koskien Rumala-Kuvaja-Oudonrimmet Natura-aluetta (Sweco Ympäristö Oy 2014). Arvioinnin mukaan millekään suojeluperusteena olevalle lintulajille ei hankkeesta aiheudu vähäistä merkittävämpiä vaikutuksia. Arvioinnin perusteella Natura-alueella pesivät linnut eivät pesimäaikana liiku merkittävissä määrin Natura-alueen eteläpuolisilla alueilla. Osa lajeista käyttää Oulujärveä ravinnon hankintaan, jolloin niiden ruokailulennot eivät suuntaudu Piiparinmäen hankealueen suuntaan. Petolintujen saalistusreviirien ei arvioida ulottuvan hankealueelle saakka. Pääasiassa Metsälamminkankaan vähäisiksi arvioidut vaikutukset kohdistuvat siis eri lintuihin kuin Piiparinmäen aiheuttamat vaikutukset. Näin ollen arvioidaan, että näiden kahden hankkeen aiheuttamat yhteisvaikutukset Rumala-Kuvajan Natura-alueen suojeluperusteena oleviin lajeihin eivät kasvaisi merkittävästi. 9 VAIKUTUKSET NATURA-ALUEEN KOSKEMATTOMUUTEEN Oheisessa taulukossa (Taulukko 9-1) on esitetty Natura-arvioinnissa käytetyn vaikuttavuuden merkittävyyden arvioinnin perusteet alueen eheyden kannalta (Byron 2000; Department of Environment, Transport of Regions, mukaillen Södermanin 2003 mukaan). Taulukko 9-1. Vaikutusten merkittävyyden luokittelu (Byron 2000, Södermanin 2003 mukaan). vaikutusten merkittävyys merkittävä kielteinen kriteerit Hanke tai suunnitelma vaikuttaa haitallisesti alueen
19 14 16UEC0146 vaikutus kohtalaisen kielteinen vaikutus vähäinen kielteinen vaikutus myönteinen vaikutus ei vaikutuksia eheyteen, sen yhtenäiseen ekologiseen rakenteeseen ja toimintaan, joka ylläpitää elinympäristöjä ja populaatioita, joita varten alue on luokiteltu. Hanke tai suunnitelma ei vaikuta haitallisesti alueen eheyteen, mutta vaikutus on todennäköisesti merkittävä alueen yksittäisiin elinympäristöihin tai lajeihin. Kumpikaan yllä olevista tapauksista ei toteudu, mutta vähäiset kielteiset vaikutukset ovat ilmeisiä. Hanke tai suunnitelma lisää luonnon monimuotoisuutta, esimerkiksi luodaan käytäviä eristyneiden alueiden välillä tai aluetta kunnostetaan tai ennallistetaan Vaikutuksia ei ole huomattavissa kielteiseen tai positiiviseen suuntaan. Piiparinmäen tuulipuistohankkeen ja siihen liittyvän kaavoituksen vaikutukset Rumala- Kuvaja-Oudonrimpien Natura alueen ekologiseen rakenteeseen ja toimintaan kokonaisuutena arvioidaan hyvin vähäisiksi johtuen hankealueen sijoittumisesta hyvin etäälle Natura-alueesta. Hanke ei toteutuessaan muuta Natura-alueen suojeluperusteena olevien luontotyyppien fyysisiä ominaisuuksia eikä Natura-alueen vesitaloutta. Myöskään suojeluperusteena olevaan eläinlajiin ei kohdistu hankkeesta suoria elinympäristövaikutuksia tai sellaisia välillisiä vaikutuksia (esim. häirintä), jotka heikentäisivät Natura-alueen eheyttä. Koska tuulipuistohankkeesta aiheutuvat mahdolliset törmäysvaikutukset kohdistuvat pelkästään tarkasteltavan Natura-alueen eteläpuolelle, myöskään muilla ilmansuunnilla Natura-alueesta sijaitsevat elinympäristöt eivät muutu nykyisestään törmäysvaikutuksiakaan ajatellen. Törmäysvaikutukset eivät minkään suojeluperusteena olevan lajin kohdalla aiheuta tarkasteltavalla Natura-alueella heikentäviä vaikutuksia. Tästä syystä arvioidaan, ettei tarkasteltavan Natura-alueen eheyteen tai ekologiseen toimintaan kokonaisuudessaan kohdistu hankkeesta sellaisia suoria tai välillisiä vaikutuksia, jotka heikentäisivät suojelualueen soveltuvuutta suojeluperusteina olevien lajien elinympäristöiksi myös ennakoitavissa olevassa tulevaisuudessa myös hankkeen toteutuessa. 10 HAITTOJEN LIEVENTÄMISMAHDOLLISUUDET Koska hankkeella ei arvioida olevan Natura-alueen suojeluperusteina oleviin linnustoarvoihin kohdistuvia heikentäviä vaikutuksia ja Natura-alueiden välillä tapahtuvien lentojen määrä arvioidaan vähäiseksi, lieventämistoimenpiteet, kuten Natura-arvioinnista annetuissa lausunnoissa mainittu pohjoisten voimalayksiköiden poisto, katsotaan tässä yhteydessä tarpeettomiksi.
20 11 EPÄVARMUUSTEKIJÄT 15 16UEC0146 Luontotyyppien osalta hankkeeseen liittyen ei ole tunnistettavissa tekijöitä, jotka aiheuttaisivat epävarmuutta tämän vaikutusarvioinnin tuloksiin. Linnuston osalta arvioinnin epävarmuustekijät liittyvät Natura-alueelta olevan lajistotiedon ajantasaisuuteen. Natura-tietokanta on täytetty lajisto- ja luontotyyppitietojen osalta pääasiassa 1990-luvulla. Kainuun ELY-keskuksen mukaan tietokannan päivittäminen näiltä osin alkaa Kainuussa v Natura-arvioinneissa käytetyn vakiintuneen käytännön mukaisesti Natura-arvioinnit perustuvat tietolomakkeissa esitettyyn lajistotietoon. Näin on toimittu kattavasti myös tässä arvioinnissa. Natura-alueella pesivien suojeluperusteena olevien lajien yksilöiden todellisista lentoreiteistä muutto- ja pesimäaikana ei ole olemassa kattavaa maastohavainnointiaineistoa. Arviointi on laadittu Natura-arvioinneissa käytettävän yleisen käytännön mukaisesti perustuen kyseisistä lajeista olemassa olevaan tietoon (hankealueen osalta mm. YVA-prosessin aineistot) ja siitä tehtyihin asiantuntijajohtopäätöksiin. Arvioinnin laatijoilla on pitkä ja kattava omakohtainen kokemus kyseisistä lajeista ja yhdessä olemassa olevan laji- ja biotooppiaineiston kanssa on pystytty laatimaan hankkeen kannalta riittävän luotettava arvio tuulivoimapuiston ja yleiskaavoituksen mahdollisista vaikutuksista suojeluperusteena oleviin luontoarvoihin. Käytäntö noudattaa vallitsevaa Natura-arvioinneista annettua ohjeistusta. Tarkasteltavan Natura-alueen kohdalla hankealueen ja Natura-alueen välinen suuri etäisyys vähentää osaltaan epävarmuustekijöiden merkitystä arvioinnin lopputulosta arvioitaessa. Epävarmuustekijöistä huolimatta asiantuntijatyönä laaditun arvioinnin johtopäätöksiä voidaan pitää luotettavina hankkeen jatkosuunnittelun ja päätöksenteon kannalta. 12 SEURANTA Koska hankkeella ei arvioida olevan linnusto- tai kasvillisuus-/luontotyyppivaikutuksia, seurantaohjelma katsotaan tässä yhteydessä tarpeettomaksi. 13 JOHTOPÄÄTÖKSET Piiparinmäen tuulipuistohankkeesta ei aiheudu sellaisia vaikutuksia, jotka kohdistuisivat Natura-alueen Rumala-Kuvaja-Oudonrimmet (FI , SCI/SPA) suojeluperusteina oleville lintulajeille. Natura-alue sijaitsee niin kaukana (n. 9 km) hankealueesta, että vaikutusten ei arvioida ulottuvan Natura-alueelle saakka. Myöskään Natura-alueella pesivien suojeluperusteena olevien lintulajien ei arvioida liikkuvan hankealueen suuntaan. 14 KIRJALLISUUS Airaksinen, O. & Karttunen, K. 2001: Natura 2000 luontotyyppiopas. Ympäristöopas 46. Suomen ympäristökeskus.
NATURA-ARVIOINNIT 16UEC0146 27.10.2014 METSÄHALLITUS LAATUMAA Piiparinmäen tuulipuisto Rumala-Kuvaja-Oudonrimmet, täydennetty Natura-arviointi 17.10.2014 Rimpineva-Matilanneva, täydennetty Natura-arviointi
TAALERITEHDAS Murtotuuli tuulipuistohanke NATURA-ARVIOINNIN TÄYDENNYS. Mustarinnan tunturi (FI , SCI / SPA) Natura-arvioinnin täydennys
NATURA-ARVIOINNIN TÄYDENNYS 7.2.2014 TAALERITEHDAS Murtotuuli tuulipuistohanke Mustarinnan tunturi (FI1301102, SCI / SPA) Natura-arvioinnin täydennys Kaikki oikeudet pidätetään. Tätä asiakirjaa tai osaa
VAALAN KUNTA TUULISAIMAA OY Metsälamminkankaan tuulivoimapuiston osayleiskaava Liite 6. Natura-arviointi FCG SUUNNITTELU JA TEKNIIKKA OY 12.5.2015 P25370 S U U N N IT T EL U JA T EK N IIK K A TUULISAIMAA
METSÄHALLITUS LAATUMAA Piiparinmäen-Murtomäen tuulivoimapuistohanke
TÄYDENNETTY NATURA-ARVIOINTI 16UEC0146 28.11.2014 METSÄHALLITUS LAATUMAA Piiparinmäen-Murtomäen tuulivoimapuistohanke Talaskankaan alue Täydennetty Natura-arviointi 16UEC0146 Kaikki oikeudet pidätetään.
PÄIVITETTY NATURA-ARVIOINTI LIITE 15 16UEC METSÄHALLITUS LAATUMAA MURTOMÄEN TUULIVOIMAPUISTOHANKE TALASKANKAAN NATURA-ARVIOINTI
PÄIVITETTY NATURA-ARVIOINTI LIITE 15 16UEC0146 16.5.2016 METSÄHALLITUS LAATUMAA MURTOMÄEN TUULIVOIMAPUISTOHANKE TALASKANKAAN NATURA-ARVIOINTI 2 Kaikki oikeudet pidätetään Tätä asiakirjaa tai osaa siitä
Sikamäen tuulivoimayleiskaavan
SUUNNITTELU JA TEKNIIKKA MEGATUULI OY Sikamäen tuulivoimayleiskaavan Natura-arviointi FCG SUUNNITTELU JA TEKNIIKKA OY P20221 Natura-arviointi 1 (23) Pihlaja Marjo Sisällysluettelo 1 Johdanto... 1 2 Lähtötiedot
KAJAANIN KAUPUNKI PYHÄNNÄN KUNTA KAAVASELOSTUS. Piiparinmäen-Lammaslamminkankaan osayleiskaavoitus Piiparinmäen tuulivoimapuiston.
KAAVASELOSTUS 16UEC0146.TY6504 19..5.201 2015 tark KAJAANIN KAUPUNKI PYHÄNNÄN KUNTA Piiparinmäen-Lammaslamminkankaan osayleiskaavoitus Piiparinmäen tuulivoimapuiston osayleiskaava Kaavaehdotus 19.5.2015
NATURA-ARVIOINTI 16X SUOMEN HYÖTYTUULI OY Tahkoluodon merituulipuisto, Pori. Natura-arviointi
NATURA-ARVIOINTI 28.1.2014 SUOMEN HYÖTYTUULI OY Tahkoluodon merituulipuisto, Pori Natura-arviointi Kaikki oikeudet pidätetään. Tätä asiakirjaa tai osaa siitä ei saa kopioida tai jäljentää missään muodossa